Návrh

OBECNÉ  ZASTUPITEĽSTVO  V  KOVÁČOVCIACH

VZN č. 4/2025

Všeobecne záväzné nariadenie
obce Kováčovce
č. 4/ z .......2025
o zeleni na území obce Kováčovce
Obec Kováčovce na základe samostatnej pôsobnosti podľa článku 68 Ústavy Slovenskej republiky a podľa §6 ods. 1 zákona č.369/1990 Zb. o obecnom zriadení v znení neskorších zmien a doplnkov a podľa § 69 ods. 2 zákona č. 543/2002 Z. z. o ochrane prírody a krajiny sa uznieslo na tomto všeobecne záväznom nariadení:
PRVÁ ČASŤ
ÚVODNÉ USTANOVENIA
§ 1
Účel a predmet
1.	Toto všeobecne záväzné nariadenie ustanovuje podrobnosti o tvorbe, údržbe a ochrane zelene na území obce Kováčovce ako orgánu štátnej správy ochrany prírody a krajiny.
§ 2
Základné pojmy
a.	Zeleň tvoria dreviny, byliny a trávy a ich spoločenstvá, vyvinuté na určitej ploche prírodným spôsobom, alebo zámerným, cieľavedomým založením a usmerňovaním človekom, prednostne plniace nehospodárske funkcie. Zeleň tvorí organickú súčasť vnútornej štruktúry sídla. V okrajových častiach pôsobí ako integrujúci činiteľ sídla a okolitej krajiny.
b.	Za objekt zelene sa v zmysle záhradnej a krajinárskej architektonickej tvorby považuje človekom zámerne vytvorená plocha z biologických a technických prvkov, ktoré tvoria funkčnú náhradu pôvodného prírodného prostredia.
c.	Na účely tohto nariadenia sa považuje za:
a.	park súvislá sadovnícky upravená plocha s výmerou min. 0,5 ha
b.	menšiu parkovo upravovanú plochu sadovnícky upravená plocha nelíniového charakteru s výmerou do 0,5 ha
c.	vnútroblok plocha ohraničená stavebnými objektmi resp. oplotením využívaná zväčša obyvateľmi priľahlých bytových domov a to aj keď sa nachádza na pozemkoch vo vlastníctve obce Kováčovce
DRUHÁ ČASŤ
STAROSTLIVOSŤ O ZELEŇ
§ 3
Starostlivosť o zeleň
1.	Zeleň musí mať zabezpečenú celoročnú odbornú starostlivosť v komplexnom poňatí na celom území obce.
2.	Starostlivosť o zeleň sa skladá z týchto nevyhnutných činností:
a.	evidencia zelene,
b.	tvorba zelene - rozvoj zelene (regulatívy, koncepcie, plánovanie, projekcia, realizácia zelene,
c.	údržba zelene,
d.	ochrana zelene a jej životných podmienok.
§ 4
Klasifikácia zelene
1.	Zeleň na území obce Kováčovce  sa člení takto:
a.	Verejná zeleň
1.	Parky
2.	Menšie parkovo upravené plochy
3.	Zeleň cintorínov
4.	Detské ihrisko

b.	Vyhradená zeleň
1.	Zeleň podnikov a inštitúcií
c.	Zeleň pri individuálnej bytovej výstavbe
d.	Zeleň záhradkárskych osád
e.	Sprievodná a izolačná zeleň
1.	Sprievodná zeleň vodných plôch a tokov
2.	Sprievodná zeleň komunikácií
§ 5
Správa obecnej zelene
1.	Správu obecnej zelene zabezpečuje Obecný úrad v Kováčovciach
2.	Zodpovednosť správcu zelene je na úrovni obce v nasledujúcich kompetenciách:
a.	regulatívna, plánovacia a koncepčná činnosť v problematike zelene
b.	investorská, inžinierska a kontrolná činnosť na úsekoch projekcie, realizácie a údržby verejnej zelene
c.	odborný dohľad metodického charakteru nad objektmi zelene, ktoré sú vo vlastníctve alebo správe právnických alebo fyzických osôb.
3.	Obecný úrad v Kováčovciach sa vyjadruje ku každému územnému a stavebnému konaniu v obci, ktoré sa týka obecnej zelene. Správne orgány rozhodujúce v týchto konaniach sú povinné pred vydávaním rozhodnutia vyžiadať si záväzné stanovisko referátu zelene.
TRETIA ČASŤ
TVORBA, ZAKLADANIE, ÚDRŽBA A OCHRANA ZELENE
§ 6
Príprava tvorby zelene
1.	Výber plôch na založenie, obnovu a rozvoj zelene je súčasťou územného plánovania v rámci bytovej, občianskej a priemyselnej výstavby
2.	Na založenie novej a na rekonštrukciu jestvujúcej zelene musí byť vypracovaná projektová dokumentácia so záväzným stanoviskom obce. Obecný úrad pri vydávaní odborného stanoviska prihliada najmä na potrebu rozvoja obecnej zelene podľa moderných biologických, urbanistických, technických a estetických zásad.
3.	Súčasťou žiadosti o vydanie stavebného povolenia pre objekty so sadovnícky využiteľnou plochou musí byť projekt sadových úprav s komplexným vyhodnotením súčasného stavu zelene, plánovanými zásahmi, prípadne žiadosť o asanáciu zelene.
4.	Zakladanie alebo úpravy zelene pri komunikáciách a v ich ochranných pásmach a v ochranných pásmach inžinierskych sietí je potrebné prerokovať s príslušným orgánom.
5.	Zásahy do objektov zelene, ktoré sú v pamiatkovej zóne a v jej ochrannom pásme musia byť prejednané s Krajským pamiatkovým úradom v Žiline .
6.	Finančné prostriedky určené pre zriadenie, prípadne úpravu zelene nesmú byť použité na iné účely.

§ 7
Zakladanie zelene
1.	Zeleň treba vytvárať ako základnú zložku zdravého životného prostredia s využitím všetkých vhodných plôch, s rešpektovaním jestvujúcich prírodných útvarov, vrátane vodných plôch a drevín.
2.	Pri tvorbe zelene akéhokoľvek druhu je investor povinný rešpektovať vyjadrenie obec, ktorý zároveň vykonáva odborný dohľad.
3.	Organizácia vytvárajúca zeleň je povinná zabezpečiť odstránenie všetkého nežiadúceho materiálu, pripraviť terén a realizovať založenie zelene podľa technologického postupu určeného projektovou dokumentáciou.
§ 8
Údržba zelene
1.	Vlastník, alebo užívateľ pozemku so zeleňou a s ňou súvisiacich prvkov je povinný ju udržiavať v riadnom stave, zabezpečovať jej sústavnú údržbu, opravy a úpravy tak, aby spĺňala kvalitatívne, funkčné a estetické požiadavky na ňu kladené a to najmä udržiavať pozemok v nezaburinenom stave.
2.	Údržbu verejnej zelene zabezpečuje obec prostredníctvom fyzických osôb.
3.	Údržbu vyhradenej zelene, sprievodnej a izolačnej zelene, ako aj údržbu zelene pri individuálnej bytovej zástavbe a zelene záhradkárskych osád a rekreačných lesov zabezpečujú jej vlastníci, užívatelia alebo správcovia.
4.	O sadovnícky neupravené, zaburinené plochy do doby realizácie sadových úprav je povinný sa starať ich vlastník.
5.	Vlastník alebo užívateľ pozemku so zeleňou je povinný zabezpečiť odstránenie konárov stromov a krov, ktoré zasahujú do prejazdného profilu komunikácií, chodníkov a verejných priestranstiev alebo zakrývajú dopravné značenie.
§ 9
Ochrana zelene
1.	Územnoplánovacia dokumentácia a projektová dokumentácia stavieb musí zohľadňovať jestvujúcu zeleň tak, aby bola čo najmenej dotknutá.
2.	Investor je povinný pred požiadaním o umiestnenie stavby vyriešiť otázku ďalšej existencie zelene a vykonať všetky nevyhnutné opatrenia na jej zachovanie. Opatrenia na ochranu existujúcej zelene (odebnenie, oplotenie a iné stavebné opatrenia) musia byť súčasťou schvaľovanej projektovej dokumentácie. Investor je zodpovedný za ochranu existujúcej zelene počas výstavby a v prípade jej poškodenia je povinný vykonať jej ošetrenie podľa pokynov referátu zelene.
3.	Rozhodnutie o prípadnej likvidácii zelene a primeranej náhrade vydáva obec na základe žiadosti fyzickej alebo právnickej osoby. Pri výrube drevín pri bytových domoch musí byť k žiadosti doložený súhlas nadpolovičnej väčšiny obyvateľov bytového domu resp. časti bytového domu (vchodu), pri ktorom dreviny rastú.
4.	Pri pamiatkovo chránených stromoch a parkoch platia základné podmienky a kritériá pre zachovanie hodnôt pamiatkovej zóny formulované vo Vyhláške č./rozhodnutie o vyhlásení pamiatkovej zóny.
5.	Novovybudované vedenia inžinierskych sietí musia byť vedené tak, aby nepoškodzovali jestvujúcu zeleň vrátane koreňovej sústavy a ani v budúcnosti neobmedzovali rast stromov.
6.	K projektu novovybudovaných inžinierskych sietí je investor povinný vyžiadať si stanovisko obce, v ktorom obec prihliada k sadovníckej hodnote stromov a druhu vedenia.
7.	Novobudované nadzemné vedenia nesmú obmedzovať stromy v raste. Prípadná úprava korún stromov môže byť vykonaná len podľa usmernenia obce
8.	Povolenie na rozkopávkové práce v zeleni vydáva obec. Po ukončení prác je žiadateľ povinný zabezpečiť uvedenie plochy do pôvodného stavu.
9.	V záujme ochrany zelene a životného prostredia je na obecnej verejnej zeleni a verejných priestranstvách zakázané:
1.	užívať cesty určené pre chodcov na jazdu dopravnými prostriedkami,
2.	trhať a odcudzovať kvety a voľne rastúce rastliny, lámať a orezávať vetvy stromov a kríkov a inak poškodzovať zeleň, vrátane pôdneho krytu (za poškodzovanie stromu alebo kríku sa považuje aj neodborný a neoprávnený zásah tvarovaním koruny a to tiež pri uvoľňovaní nadzemných inžinierskych vedení),
3.	svojvoľne presádzať a vysádzať stromy a kry,
4.	sánkovať sa a lyžovať sa na miestach s výsadbou kríkov a mladých stromov,
5.	kúpať sa vo vodných nádržiach a fontánach, okrem nádrží na to určených,
6.	zakladať oheň, stanovať a táboriť,
7.	umiestňovať stánky, pojazdné maringotky, lunaparky a podobné zariadenia bez súhlasu obce,
8.	parkovanie áut, návesov, vlečiek za akýmkoľvek účelom
9.	vnášanie akéhokoľvek odpadu
10.	vytvárať chodníky skracovaním trás cez založený trávnik,
11.	 vyhŕňať posypový materiál z cestných komunikácií na trávnaté plochy
12.	 umiestňovať plagáty na stromy
10.	Povolenie na dočasné zabratie zelene vydáva obec.
ŠTVRTÁ ČASŤ
ZODPOVEDNOSŤ ZA PORUŠENIE POVINNOSTÍ
§ 10
Všeobecné ustanovenia
1.	Konanie fyzických osôb, ktoré je v rozpore s ustanoveniami tohto nariadenia, sa kvalifikuje ako priestupok proti poriadku v správe podľa § 46, alebo priestupok proti verejnému poriadku podľa § 47 a 48 zákona č.372/1990 Zb. o priestupkoch v znení neskorších predpisov.
2.	Obec pri ukladaní pokuty prihliada na závažnosť, spôsob, trvanie a následky protiprávneho konania, na porušenie viacerých povinností a na opakované porušenie povinností.
3.	Sankciu vymáha orgán, ktorý ju uložil.
4.	Výnosy pokút sú príjmom rozpočtu obce.

PIATA ČASŤ
ZÁVEREČNÉ USTANOVENIA
§10
1.	Toto Všeobecne záväzné nariadenie č. 4/2025 bolo schválené uznesením Obecného zastupiteľstva č......../2025 na zasadnutí Obecného zastupiteľstva dňa ......................
2.	Toto Všeobecne záväzné nariadenie nadobúda účinnosť pätnástym dňom po jeho zverejnení, t.j. dňa ...................... pre celé katastrálne územie obce Kováčovce

 Návrh VZN zverejnený: 29.10.2025
 Schválený:.........................................
 Zvesený:............................................